ПРОЕКТ!

Наредба за допълнение на Наредба № 6 за определяне размера на местните  данъци на територията на Община Троян
§1. Създава се чл.17а със следния текст:

         чл.17а. (1) Освобождават се от данък :

         1.Сградите, въведени в експлоатация преди 1 януари 2005г. и получили      сертификати с     клас на енергопотребление „В“, и сградите, въведени в експлоатация преди 1 януари 1990г. и получили сертификати с клас на енергопотребление „С“, издадени по реда на Закона за енергийната ефективност и наредбата по чл.48 от Закона за енергийната ефективност, както следва:

          а) за срок 7 години - считано от годината, следваща годината на издаване на сертификата;

          б) за срок 10 години - считано от годината, следваща годината на издаване на сертификата, ако прилагат и мерки за оползотворяване на възобновяеми източници за производство на енергия за задоволяване нуждите на сградата;

2. Сградите, въведени в експлоатация след 1 януари 1990 г. и преди 1 януари 2005 г. и получили сертификати с клас на енергопотребление "C", и сградите, въведени в експлоатация преди 1 януари 1990 г. и получили сертификати с клас на енергопотребление "D", издадени по реда на Закона за енергийната ефективност и наредбата по чл. 48 от Закона за енергийната ефективност, както следва:

         а) за срок три години - считано от годината, следваща годината на издаване на сертификата;
      б) за срок 5 години - считано от годината, следваща годината на издаване на сертификата, ако прилагат и мерки за оползотворяване на възобновяеми източници за производство на енергия за задоволяване нуждите на сградата.

       (2) Освобождаването от данък по ал.1 не се прилага в случаите, когато сградата е получила сертификат с клас на енергопотребление в резултат на предприети мерки за енергийна ефективност, финансирани с публични средства.

      (3) Алинея 1се прилага съответно и за части от имоти.

      (4) Освобождаването от данък по ал.1 се прилага за общ срок за съответната сграда, не по- дълъг от 10 години.
        §2. Създава се параграф 18 в Преходни и заключителни разпоредби със следния текст:
       §18.  Настоящите допълнения в Наредбата влизат в сила от 01.01.2019 год.     

МОТИВИ

Към проект за допълнение на  Наредба № 6 за определяне размера на местните  данъци на територията на Община Троян
· Причините, които налагат допълнение на Наредбата: 
С Решение № 657 / 29.03.2018г. на Общински съвет – Троян задължава кмета на Община Троян да изготви проект на Наредба за изменение и допълнение на Наредба № 6 за определяне размера на местните данъци на територията на община Троян, който да внесе на редовно заседание на Общинския съвет през месец декември 2018г.
· Цел, която се поставя с допълнение на  Наредба № 6 за определяне размера на местните  данъци на територията на Община Троян 
· Уеднаквяване с материалните  разпоредби на ЗМДТ.
· Очаквани резултати от допълнение на Наредба № 6 за определяне размера на местните  данъци на територията на Община Троян
· По-голяма пълнота и обвързаност с разпоредбите на материалния закон / ЗМДТ/, улесняващо приложението на Наредба №6 от данъчно задължените лица.

· Предлаганите допълнения не предполагат необходимост от допълнителни финансови средства.
· Предлаганите допълнения съответстват на европейското и националното законодателство.
ДОНКА МИХАЙЛОВА

Кмет на Община Троян
